पिता की जायदाद पर खेती कर रही बेवा बेटी को डाकण का उलाहना, मारपीट
भास्कर संवाददाता | डूंगरपुर
पतिकी मौत के बाद पिता की इकलौती बेटी अपने पीहर में ही रहने लगी तो इस जमीन पर कब्जा करने की नीयत से कुछ लोगों ने महिला को डाकण का उलाहना देकर मारपीट की। महिला के दो बेटों और मां को भी पिटा, जिससे चारों को चोटें आई। महिला के परिवाद पर बिछीवाड़ा पुलिस ने दो महिलाओं सहित 6 जनों के खिलाफ केस दर्ज कर लिया है।
बौखला फला सासकेला निवासी बेवा ने रिपोर्ट देकर बताया है कि वह उसके पिता की इकलौती संतान है। पति की कई साल पहले मौत के बाद वह अपने दो बेटे मुकेश और प्रकाश के साथ पिता के घर पर ही रहती थी। मां वरजू भी साथ रहती थी। पिता की जायदाद पर खेतीबाड़ी कर रही थी। इसी बात से गांव के कुछ लोग नाराज थे और उसके पिता की जायजाद को हथियाना चाहते है।
इसी लालच में गांव के राजमल पुत्र खातरा मोलात, अक्षय पुत्र राजमल, खातरा पुत्र हलिया मोलात, बहादुर पुत्र खातरा, कमला प|ी राजमल और अमरी प|ी बहादुर मोलात डाकण का उलाहना दे रहे है। 22 फरवरी को सभी आरोपी उसे डाकण करते हुए घर पर हमलावार होकर आए। आरोपियों ने उसके साथ, दोनों बेटों और मां के साथ भी मारपीट की। सभी को घायल करने के बाद आरोपी भाग गए। पुलिस ने परिवाद पर केस दर्ज कर जांच शुरू कर दी है।
hin_Deva bho_Deva hin_Deva hin_Deva hin_Deva